COLOR ยิ้มไม่ออก Q2/59 กำไรลด 47% หลังรายได้ลด-ต้นทุนวัตถุดิบเพิ่ม
COLOR ยิ้มไม่ออก Q2/59 กำไรลด 47% มาที่ 7.26 ลบ. จากปีก่อนมีกำไร 13.78 ลบ. หลังรายได้ลด-ต้นทุนวัตถุดิบเพิ่มขึ้น ขณะที่ 6 เดือนแรกมีกำไรอยู่ที่ 16.09 ลบ. ลดลง 33% จากปีก่อนมีกำไร 23.97 ลบ.
15 ส.ค. 2559

บริษัท สาลี่ คัลเล่อร์ จำกัด (มหาชน) หรือ COLOR รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 7.26 ล้านบาท หรือมีกำไรสุทธิ 0.0124 บาทต่อหุ้น ลดลง 47% จากช่วงเดียวกันของปีก่อนที่มีกำไรสุทธิ 13.78 ล้านบาท หรือมีกำไรสุทธิ 0.0237 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีรายได้ลดลงและต้นทุนวัตถุดิบเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 16.09 ล้านบาท หรือ 0.0276 บาทต่อหุ้น ลดลง 33% จากช่วงเดียวกันของปีก่อนที่มีกำไรสุทธิ 23.97 ล้านบาท หรือ 0.0412 บาทต่อหุ้น